วังบาโรก (ตีมีชออารา)

วังบาโรก () เป็นวังขนาดใหญ่ในย่านเซตาเตของนครตีมีชออารา ประเทศโรมาเนีย เป็นหนึ่งในอาคารตัวอย่างชิ้นสำคัญของตีมีชออาราในศตวรรษที่ 18 ในปัจจุบันอาคารเป็นที่ตั้งของ พิพิธภัณฑ์แห่งชาติศิลปะ ตีมีชออารา () อาคารนี้ประกอบด้วยสองชั้นและหลังคามังซาร์ด ประตูทางเข้าสองอันซึ่งออกแบบด้วยรูปแบบบาโรกแบบเวียนนา โถงบาโรกบนชั้นหนึ่งของอาคารเป็นสถานที่ใช้จัดเทศกาลและการเฉลิมฉลองต่าง ๆ ที่จัดขึ้นตามโอกาสการเดินทางเยือนของจักรพรรดิและกษัตริย์มากมาย เช่น โยเซฟที่สองแห่งจักรวรรดิโรมันอันศักดิ์สิทธิ์, ฟรังซ์ โยเซฟที่หนึ่ง แห่งออสเตรีย, เฟอร์ดีนันด์ที่หนึ่งแห่งโรมาเนีย เป็นต้น รวมถึงยังเป็นสถานที่ที่ศิลปินและนักดนตรีเลื่องชื่อมากมายเคยมาแสดง เช่น ฟรังซ์ ลีซต์, โยฮันเนส บราห์มส์, ปาโบล ซาราซาเต, จอร์เจ เอเนสกู เป็นต้น

พิพิธภัณฑ์ศิลปะเดิมทีเป็นหน่วยงานหนึ่งของพิพิธภัณฑ์แห่งชาติบานัต กระทั่งปี 2006 ได้แยกออกมาเป็นหน่วยงานเอกเทศ ของสะสมส่วนสำคัญของหอศิลป์ตีมีชออารานี้เป็นภาพเขียนของอิตาลี เฟลมิช เยอรมัน ออสเตรีย ฮังการี และโรมาเนีย ที่บริจาคมาในปี 1888–1895 โดย  ผู้ร่วมก่อตั้งและผู้มีบทบาทมากในแวดวงศิลปะของตีมีชออารา ต่อมา โยอาคิม มีโลเอีย ผู้อำนวยการพิพิธภัณฑ์บานัตในระหว่าง 1928–1940 ได้มีบทบาทในการตั้งของสะสมชุดที่เป็นงานศิลปะของโรมาเนียเก่าและบานัต ต่อมาศิลปิน เอาเรล ชูเป ผู้อำนวยการคนต่อมาจนปี 1948 ได้สืบต่อการรวบรวมงานศิลปะของบานัตและโรมาเนียโดยเฉพาะจากยุคร่วมสมัยและสมัยใหม่

อ้างอิง 

พิพิธภัณฑ์ในประเทศโรมาเนีย
สิ่งก่อสร้างในตีมีชออารา